- హే. - హే.
- హే, టెడ్. - ఎలా ఉన్నారు?
హే, టెడ్. ఈ వారాంతం బాగా గడవాలి.
చాలా సంతోషం, సూజన్.
హే, మిస్ బార్న్బీ. రాత్రి చాలా కష్టపడ్డట్టున్నారు?
టెడ్, కష్టం ఉన్నచోటే ఇష్టం ఉంటుంది.
అబ్బో.
- హాయ్. - ఏమర్రా. ఎలా ఉన్నారు?
- ఏం, కోచ్? - అదిగో.
హే, వెధవా. వరుసగా గెలుస్తున్నాం కదా అని విర్రవీగి ఉన్నది పోగొట్టద్దు.
ఏం గెలుపు?
- రిచ్మండ్ జిందాబాద్. - అలాగే సర్.
శుభోదయం.
హే, ఎలా ఉన్నారు?
- అమ్మా? - హే, టెడ్డీ.
ఎ టేస్ట్ ఆఫ్ ఏథెన్స్ గ్రీక్ టావెర్నా
తుడిచేవాళ్ళు కింద తుడిచినట్టు లేరు.
తుడిచేవాళ్ళు ఎవరూ లేరు.
మరి కుర్చీలు బల్లలమీద పెట్టటం ఎందుకు?
పితృస్వామ్యం.
ఓహో. నేను వెళ్లి చీపురు తెస్తాను.
హలో.
ఇంకో అరగంట తర్వాతే తెరుస్తాము. అంతవరకు మీరు ఇంకెక్కడైనా ఆగుతారా?
- క్షమించండి. - సరే.
లేదు, ఆగండి.
మేము నిజానికి నేథన్ షెల్లీతో మాట్లాడటానికి వచ్చాము. తను ఇక్కడే పనిచేస్తున్నాడు కదా?
అటువంటి వ్యక్తి ఎవరూ లేరు.
దేవుడా. అయితే అది నిజమే.
అంత త్వరగా డబ్బంతా ఎలా ఖర్చుపెట్టేశావు?
కీర్తికి బానిస అయిపోయావా?
ఏంటి? లేదు. నాకు ఇక్కడ పనిచేయటం ఇష్టం. అంతే.
నాకు నా ప్రేయసితో గడపటం ఇష్టం.
తను ఇక్కడే ఉండాలి.
- తనే నా ప్రేయసి. తను... - సరే.
మీరేం చేస్తున్నారు ఇక్కడ?
నువ్వు మళ్లీ రిచ్మండ్ లోకి రావాలని కోరుకుంటున్నాం.
- అవునా? - అవునోయ్.
ఎందుకంటే ఇదంతా మరీ బాధాకరంగా ఉంది.
మీరంతానా? నేను రావాలని కోరుకునేది అందరూనా...
అవును. నువ్వు వస్తే చాలా బాగుంటుంది.
జట్టులో అందరం మాట్లాడుకున్నాం. అందరి ఉద్దేశమూ అదే.
బాంబర్కాచ్ తప్ప.
అతను ప్రజాస్వామ్యానికి విరుద్ధం కనుక కాదన్నాడు.
ఓహో.
ఆ.
అయితే, టెడ్ మిమ్మల్ని పంపాడా నన్ను వెనక్కి తీసుకురమ్మని?
లేదు, టెడ్ కి దీనిగురించి తెలియదు.
మేము టెడ్ ని అడిగేకంటే ముందు అసలు నీకు రావాలని ఉందో లేదో
తెలుసుకోవాలి అనుకున్నాం.
ఓహో. క్షమించండి.
నేను రిచ్మండ్ లోకి రావటం అంత మంచి ఆలోచన కాదనుకుంటున్నాను. కాబట్టి...
అయినా థ్యాంక్యూ.
- సరే. - మంచిది.
నేనొక 75 కబాబ్స్ తీసుకువెళ్ళచ్చా?
ఆ, సరే. ఖచ్చితంగా. చికెన్, పోర్క్, మటన్ ఏది కావాలి?
ఒకొక్క రకానికి 25 కావాలా పోనీ?
నేట్ ది గ్రేట్.
- నోరూరుతోంది. - సరే.
- మంచిది. - హేయ్.
థ్యాంక్యూ!
బియర్డ్ - ఆలస్యం అవుతుంది.
ఒక పని పడింది.
ఎక్కువ లేవు.
నీ అవెన్ మీద ఉన్న ఆ గుర్తులు ఏంటి?
ఆ, న్యూక్లియర్ పవర్ గుర్తు కింద ఉన్న గీత
కుకీస్, చికెన్ చేసుకోవటానికి.
మూడు గీతలు ఉన్నది ఫ్రోజెన్ పిజ్జాని వెచ్చబెట్టుకోవటానికి.
తాళం చెవి గుర్తు ఉన్నది నొక్కితే, బియర్డ్ వచ్చి బాగుచేసేవరకు
మొత్తం కూస్తూనే ఉంటుంది.
అంతా బానే ఉందా అమ్మా?
బానే ఉంది. ఊరికే చూస్తున్నాను.
లేదు, అది కాదు. నువ్వు లండన్ కి రావటం గురించి. అంతా బానే ఉందా?
ఆ, అంతా బానే ఉంది.
ఇంగ్లండ్ చూడాలని ఎప్పటినుంచో ఉంది.
నాకు నేనే మదర్స్ డే బహుమతిగా ఈ యాత్రను బుక్ చేసుకున్నాను.
సరే. ఇక్కడ ఎంత కాలంగా ఉన్నావు?
- ఒక వారమే. - వారమా? ఎక్కడ ఉన్నావు ఇప్పటివరకు?
ఒక చిన్న హాస్టల్ లో.
- అమ్మా... - చాలామంది ఆస్ట్రేలియన్స్ ని కలిశాను.
యూరప్ మీదుగా కాలినడక యాత్ర చేస్తున్నారు.
బోలెడంత మజా.
- అమ్మా. - లేదు, నేను కాదు.
- ఆస్ట్రేలియన్స్. - అర్థమయ్యింది. సరే.
నీ యాత్ర పూర్తయ్యేవరకు నువ్వు ఇక్కడే ఉండరాదూ?
నీకేం ఇబ్బంది లేదు అంటేనే.
నాకేం ఇబ్బంది లేదమ్మా. సరేనా? ఇక్కడే ఉండు.
- సరే. - సరే. మంచిది. అలాగే.
- సరే, ఇక నేను ఉద్యోగానికి వెళ్ళాలి. - సరే.
నువ్వు కూడా నాతో వస్తావా?
- నీకు నేను పానకంలో పుడక కాకూడదు. - అమ్మా, నా పానకంలో నువ్వు పుడక కావాలి. సరేనా?
నాకే కాదు. నా స్నేహితులు, సహోద్యోగుల పానకాల్లో కూడా నువ్వు పుడకవి కావాలి.
ఇక దయచేసి నాతో రా.
- సరే. థాంక్యూ. నాకూ రావాలని ఉంది. - మంచిది.
సూట్ కేస్ తీసుకురావక్కరలేదమ్మా.
- సరే. నా కోట్ తెచ్చుకుంటాను... - అలాగే.
...నా బ్యాగ్, బాదరబందీలు ఏం లేకుండా వస్తున్నా.
ఆ, అటుగా వెళ్ళమ్మా. సరేనా?
సామ్, రిచ్మండ్ వరుసగా 15 ఆటల్లో గెలిచింది.
రెండే ఆటలు మిగిలుండగా నాలుగు పాయింట్ల దూరంలోనే ఉన్నారు
ప్రీమియర్ లీగ్ కోసం మాంచెస్టర్ సిటీ కంటే.
- మీరు అడగాలనుకున్నది ఏమైనా ఉందా? - ఆ, నేను గానీ కలగంటున్నానా?
అదే నిజమైతే దయచేసి నిద్రలేవకండి.
ఇదే మ్యాట్రిక్స్ అయితే, నన్ను అన్ప్లగ్ చేయకండి.
#వుయ్ ఆర్ రిచ్మండ్
మంచి ట్రెంట్, మీరు చెప్పండి.
మార్కస్ అడబాయో, ది ఇండిపెండెంట్.
జేమీ, మీరు ఇంగ్లండ్ కి ఆడటం మొదలుపెట్టిన వెంటనే,
ఈ మాసపు ప్రీమియర్ లీగ్ ఆటగాడిగా పేరుపొందటం ఎలా అనిపిస్తోంది?
ఆ. బాగున్నట్టే ఉంది.
కానీ, నిజానికి నేను మంచి ఆటగాడిని అనిపిస్తోందంటే దానికి కారణం నా జట్టు.
కనుక, నిజానికి నేను కూడా వాళ్ళు బాగా కనిపించేలా చేయాలి.
కనుక, నాకు బాగా అనిపించట్లేదు.
జేమీ ఈ నెల లీగ్ లో కూడా అసిస్ట్స్ కి నాయకత్వం వహించాడు
కనుక తన జట్టు బాగా కనిపించేలా కృషిచేసినట్టే.
అవును, కానీ గోల్స్ అన్నీ వేసింది వాళ్ళే కదా?
తను గోల్ కూడా చేశాడు.
అది నిజానికి పాస్ కావలసింది. కనుక లెక్కలోకి రాదు.
ఆ గోల్ ఒక అబద్ధం. దాన్ని రికార్డ్స్ లోంచి తొలగించాలి.
నేను అందరినీ క్షమాపణ అడుగుతున్నాను, ముఖ్యంగా పిల్లలను.
ఇక ఇంతటితో చాలిద్దాం. చాలా సంతోషం. చాలా థాంక్స్.
- హే, బాస్. - ఓ, హలో, టెడ్.
ఈరోజు నేను బిస్కెట్స్ మాత్రమే కాదు తెచ్చింది.
నాతో చాలా ప్రత్యేకమైన సర్ప్రైజ్ గెస్ట్ వచ్చారు.
చాలా సంతోషం. కానీ ఈవిడ ఎవరు?
నేను కోచ్ లాసోకి కొత్త అంగరక్షకిని.
మీ చేతులు నాకు కనిపించేలా పైకి పెట్టండి.
సరదాగా అంటున్నాను.
చక్కగా తీర్చిదిద్దుకున్న మీ ఆ చేతులని ఎక్కడ కావాలంటే అక్కడ పెట్టుకోవచ్చు.
దేవుడా, మీరు టెడ్ తల్లి కదా?
సరిగ్గా కనిపెట్టారు.
అమ్మా, ఈవిడ మా బాస్, రెబెక్కా వెల్టన్. రెబక్కా, ఈవిడ డాటీ లాసో.
దా, బంగారం.
నేను ఇంతవరకు చూసిన అందరిలోకి చక్కటి మనిషికి జన్మనిచ్చిన
వ్యక్తిని కలిశానంటే నమ్మలేకపోతున్నాను.
ఆహా, నన్ను చూడద్దు.
ఈ పిల్లాడు పుట్టి నేల మీద పడ్డాడో లేదో, ఏమైనా సాయం చేయనా అని డాక్టర్ ని అడిగాడు.
ఆ మాటకి అర్థమే లేదు.
చంటిపిల్లలు మాట్లాడలేరు, వాళ్ళకి సహానుభూతి అంటే తెలియదు కూడా.
డాటీ... క్షమించండి. నేను మిమ్మల్ని డాటీ అని పిలవచ్చా?
ఖచ్చితంగా. నేను పలకాలి అంటే అలాగే పిలవాలి.
అలాగే. మీకు ఇష్టమైతే, మీకు ఇక్కడ అంతా తిప్పి చూపిస్తాను.
నేను షర్లాక్ హోమ్స్ మ్యూజియం గురించి ఎన్నో విషయాలు విన్నాను.
నా ఉద్దేశం ఈ చోటు గురించి.
మరీ మంచిది. డానీ రోహాస్ ని ఎప్పుడెప్పుడు కలుస్తానా అని ఉంది.
అతన్ని కలవటం చాలా బాగుంటుంది.
- వెళ్దామా? - అలాగే.
- మీది ఏ ఊరు, బంగారం? - సర్రీ.
మీది ఏ ఊరు?
- సర్రీ. - ఓహో, "సారీ" అన్నారనుకున్నా.
అప్పుడు నేను అన్నాను,
"ఆఫీసర్, మీరు పొరపాటు పడి ఉంటారు.
మీరు మా అబ్బాయిని అరెస్ట్ చేసి ఉండరు. మా అబ్బాయి తన మంచం మీద తను పడుకున్నాడు" అని.
మీకు ఖచ్చితంగా కబాబ్ వద్దా, మామా లాసో?
లేదు, థాంక్యూ, డానీ.
నీకు మర్యాద ఎక్కువ.
చెప్పేది ఓపిగ్గా వినమ్డి.
మీ అమ్మగారు ఇలా రావటం చాలా ఆనందంగా ఉందేమో కదా, టెడ్?
అవునవును. చాలా బాగుంది.
- ఓక్లహోమా. - లేదు. దారుణంగా అనిపిస్తోంది.
తను వస్తున్నట్టు నాకు చెప్పలేదు.
ఉన్నట్టుండి ప్రత్యక్షమయ్యింది, నాకు 40 ఏళ్ళు నిండినప్పుడు
ఉన్నట్టుండి కనుబొమ్మల్లో కనిపించిన కొత్త వెంట్రుకల్లా.
అమ్మలు అలాగే చేస్తారు, టెడ్.
తీరా చూస్తే నా 12 ఏళ్ళ కొడుకు తన మంచం మీద లేడు.
మా కార్ ని సరదాగా బయటకి వేసుకువెళ్ళాడు.
రోడ్ కి అటువైపు కార్ నడపటం వల్ల అరెస్ట్ అయ్యాడు.
కనుక ఇంగ్లండ్ లో ఉండాలని ముందే రాసిపెట్టి ఉందేమో.
అప్పుడు నా వయసు 12 కాదు. 15. మమ్మల్ని పోలీస్ ఆపటానికి అసలు కారణం ఏమిటంటే
రానీ ఫౌచ్ ఒక పోలీస్ కార్ ని చూసి ఏవో సైగలు చేశాడు.
చూడు, ఒకోసారి నిజం చెప్పటం వల్ల ఒక మంచి కథ రసపట్టుని కోల్పోతుంది.
ఆ, నువ్వు డెయిలీ మెయిల్ కి పనిచేయాల్సింది.
టెడ్, మీ అమ్మకి ఒక మరచిపోలేని క్షణాన్ని ఇవ్వగలిగితే,
అంటే, తిరిగి వెళ్ళాక గుర్తుచేసుకోగల జ్ఞాపకాన్ని ఇస్తే, నువ్వు గెలిచినట్టే.
అలాగే. థాంక్యూ, బాస్.
సరే. నేను ఇక వెళ్లి గుర్రం విషయంలో ఒకాయనని కలవాలి.
అమ్మాయిలు కూడా బాత్రూమ్ కి వెళ్ళటానికి ఇలా అంటారని నాకు తెలియదు.
లేదు, టెడ్. నేను గుర్రం కొంటున్నాను.
ఒకసారి పెంటతో చేసిన క్యాండీ బార్ తినేశాడని టెడ్డీ ఎప్పుడైనా చెప్పాడా?
సరే, సరే. ఇక చాలు.
మామా లాసోతో కథల పర్వం ఇక చాలించచ్చు అనుకుంటా.
పది నిముషాల్లో ప్రాక్టీస్ మొదలు. పదండి.
- మిమ్మల్ని కలవటం చాలా బాగుంది, మామా లాసో. - మిమ్మల్ని కలవడం కూడా.
అమ్మా, ఇప్పుడే వస్తాను.
చకచకా బట్టలు మార్చుకొని, నిన్ను పిచ్ దగ్గరకి తీసుకువెళ్తాను.
సరే, నాన్నా. ఇక్కడే ఉంటాను.
మిసెస్ లాసో, నన్ను నేను పరిచయం చేసుకుంటాను. నా పేరు ట్రెంట్ క్రిం.
- హలో, ట్రెంట్. - హలో.
నేను మీతో కొంచెం మాట్లాడాలి అనుకుంటున్నాను...
ట్రెంట్, మీ జుట్టు చాలా బాగుంది.
- నిజంగా. చాలా బాగుంది. - థాంక్యూ. థాంక్యూ.
వ్యాన్ డ్యామ్. ఇంకా ఆ ముసుగు వేసుకోవాలా?
అవునోయ్. లేకపోతే చస్తాను.
ఆ ముసుగా చావా అన్న పరిస్థితి వస్తే, చావునే కోరుకుంటాను నేనైతే.
- చూడటానికి పిచ్చివాడిలా ఉన్నావు. - ఓ. థాంక్యూ, యాన్ మాస్.
నువ్వూ పెట్టుకొని చూస్తావా, జేమీ?
నా ఉద్దేశంలో అందం కంటే భద్రతే ముఖ్యం.
ఓయ్! టార్ట్.
బూట్ రూమ్. ఇప్పుడే!
ఎవరో అయిపోయారు.
లేదులే. రాయ్ అరిస్తే ప్రేమగా మాట్లాడినట్టు.
సరే మరి. విను,
నువ్వు వినమ్రుడిలాగో, గొప్ప జట్టు సభ్యుడిలాగో అనిపించుకోవటానికి ఈ వారం సమయం కాదు.
శనివారం సిటీతో ఆడాలి. నీ వెధవ జీవితంలో కనుక నువ్వెప్పుడూ ఎంత వెధవలా ఉంటావో
అంత వెధవలాగే ఉండు.
అర్థమయ్యిందా? కనుక ఇక నువ్వు...
ఏంటి సంగతి?
ఏమో. ఏమో. ఏమో. ఏమో.
కొంపదీసి నువ్వేమైనా చావబోతున్నావా?
లేదు. లేదు. నేను... లేదు. బాగా అలసిపోయాను. అంతే.
కానీ తిండి, నిద్ర అవ్వట్లేదు.
తలంటుకున్నాక కండీషనర్ వాడబుద్ధి కావట్లేదు.
ఎందుకంటే ఎవడికి ఏం ఉపయోగం అనిపిస్తోంది.
రెడ్ బుల్ ప్రకటనలో రాయిని కొండ మీదకి
తోసుకువెళ్ళేవాడిలా అనిపిస్తోంది,
కానీ రెక్కలు విరిగిపోయినట్టు.
రాయ్, నాకు రెక్కలు విరిగ్పోయినట్టు అనిపిస్తోంది, రాయ్.
నా రెక్కలు ఎక్కడకి పోయాయి, రాయ్?
ఛ.
- విల్? - ఆ?
మంచి సన్నివేశం చూడలేదు నువ్వు.
అయ్యో.
...సూపరంటే సూపర్. నేనైతే...
ఆహా, కోచ్. మన కొత్త స్ట్రైకర్ అచ్చంగా మీ అమ్మగారిలా ఉన్నారు.
తను మా అమ్మే.
తెలుసు, టెడ్. అదొక జోక్.
- కదా? - హే, టెడ్. కొంచెం సమయం ఉందా?
సమయానిదేముంది, హిగ్స్ బాసన్? ఏంటి సంగతి?
ఈరోజు ఉదయం,
నా కుర్రాళ్ళలో కొందరు నేథన్ కొత్తగా పనిచేస్తున్న చోటకి వెళ్ళారు
టూటింగ్ లో వెయిటర్ గా చేస్తున్నాడు.
- టూటింగ్? - టూటింగ్.
- "టూటింగ్" అన్నాడు కదా? - టూటింగ్.
- ఇక్కడ "టూటింగ్" అనే ఊరుందా? - టూటింగ్. అవును.
ఆహా, ఇది భలే చోటు.
ఆ. సారీ, నేట్ గురించి ఏదో చెప్తున్నట్టున్నారు?
అతన్ని తిరిగి వచ్చి ఇక్కడ చేరమంటే చేరటానికి ఇష్టపడతాడని వాళ్ళకి అనిపించింది.
ఆహా. సరే. మీ అభిప్రాయం?
నాకు మళ్లీ అవకాశం ఇవ్వటం మీద నమ్మకం ఉంది, టెడ్.
అందుకే నేనింకా భార్యతో కలసి ఉన్నాను, నా కొడుకులందరూ బ్రతికి ఉన్నారు.
హే, రాయ్. నేట్ ని మళ్లీ ఇక్కడకి పిలిస్తే నీకేం అభ్యంతరం లేదుగా?
లేదు, నేనేం పట్టించుకోను.
నాకు రాని పనులు కొన్ని అతనికి బాగా వచ్చు. సరే, నాకొక పనుంది.
సరే. అంతా బానే ఉందా?
ఆ, "నీకది అనవసరం" అనే జబ్బుతో బాధపడుతున్నాను.
అవునవును. సరే. నీ సంగతేమిటి, కోచ్?
- నేట్ వస్తే నీకు పర్లేదా? - ఆ ద్రోహిని మళ్లీ ఇక్కడకి తీసుకువస్తే,
ఈ చోటుకి నిప్పంటించేస్తాను.
టెడ్?
నువ్వు బ్రూస్ స్ప్రింగ్స్టీన్ తో కలసి వేదిక మీద నాట్యం చేశావన్నది నిజమేనా?
లేదు. కోర్ట్నీ కాక్స్ తో.
నేను బ్రూస్ స్ప్రింగ్స్టీన్ తో చేసింది ఏమిటంటే, "గ్లోరీ డేస్" పాట పాడాను,
నా స్నేహితుడు స్కాట్ సిన్నమన్ బార్ మిట్జ్వాలో.
అవును. బార్ మిట్జ్వా లోనే. అది బార్ మిట్జ్వానే.
- ఆవిడ మీ అమ్మగారా? - అవును.
మిమ్మల్ని కలవటం చాలా సంతోషం.
స్నేహితుల మధ్య కరచాలనం ఏమిటి? కౌగలించుకోవాలి.
- వియర్డో బియర్డో! - లాడీ డాడీ!
దా, నువ్వు కూడా. అంతే.
- ట్రెంట్, దా. - లాడీ డాడీ, పార్టీలంటే తనకిష్టం
అల్లరే చేయదు ఇబ్బంది పెట్టదు
- ఫుట్ బాల్ జట్టుకి కోచింగ్ చేసే పనుంది ఎవరికో! - వూహూ!
లాడీ డాడీ, పార్టీలంటే తనకిష్టం
అల్లరేం చేయదు. ఇబ్బంది పెట్టదు
కేజేపీఆర్
హలో. పైప్స్ గురించి వచ్చారా?
కాదు. ఏమయ్యింది పైప్స్ కి?
ఏం కాలేదు.
అందుకే నువ్వు పైప్స్ గురించి రావటం విచిత్రంగా అనిపించింది.
రాయ్, ఇక్కడేం చేస్తున్నావు?
నేను కొంచెం మాట్లాడాలి.
రాయ్...
కాదు, మన గురించి కాదు. నేను...
జేమీ విషయంలో నీ సహాయం కావాలి.
వాడి బుర్ర పాడైపోయింది. నేనేదో సాయం చేసే ప్రయత్నం చేశాను.
కానీ భావాలకు సంబంధించిన విషయాలు నీకే బాగా తెలుసు.
అది కాక, నువ్వు బాగున్నావు.
జేమీ విషయంలో నా సహాయం కావాలా?
అవును, నువ్వు బాగున్నావు కూడా.
ఇద్దరూ బాగున్నారు.
థాంక్యూ.
రెండు పౌండ్లు. రైతు బజారులో కొన్నాను. కనుక...
సరే.
తెలుసా, థాంక్యూ.
ద క్రౌన్ అండ్ యాంఖర్
ఈ చోటు చాలా బాగుంది.
టొపీకాలో నేను వెళ్లిన ఒక ఐరిష్ బార్ గుర్తొస్తోంది.
అది నాతో పంచుకోవక్కరలేదేమో.
ఐరిష్ బార్ గురించా, టొపీకా గురించా?
నిజానికి రెండూ.
లేదు!
ఇక నేను ఆడాలి. ఒక్క నిముషం.
వీధికుక్కలు మొరుగుతూ ఉండే ఆ యెల్లో బ్రిక్ రోడ్ వెంబడి వెళ్దాం అని చూస్తున్నా.
వాడెలా ఉన్నాడు?
నా స్కోరే ఎక్కువ ఉంది, కానీ వాడు మల్టీబాల్ వాడు బాగా ఆడతాడు.
అది కాదు వెర్రివాడా. వాడెలా ఉన్నాడు అంటున్నాను.
తను టెడ్ కదా?
పక్కవారికి సహాయపడటం కోసం పరుగులు తీస్తూ,
తను మాత్రం వీసమెత్తు సాయం ఆశించకుండా అలాగే ఉన్నాడా?
అంతే. మీరెలా ఉన్నారు, డాటీ?
నా గురించి అస్సలు చింత అనవసరం.
నా గురించి చింతించటం కాక, మీకు ఇంకా చాలా పనులే ఉన్నాయి.
- ఇవిగో. - థాంక్యూ, మే.
చీర్స్, మే.
మే, మీ పబ్ చాలా బాగుంది.
టొపీకాలోని ఐరిష్ బార్ కీ, దీనికీ అస్సలు పోలికే లేదు.
మీరా మాట అంటే నిజమే అయ్యుంటుంది.
ఇంతకీ నువ్వు ఎవరినైనా ఇష్టపడుతున్నావా?
నా ఛాతీలోంచి గుండెను వెలికితీయటం అయ్యింది, తుక్కుతుక్కుగా తొక్కేయటం అయ్యింది,
పరువు తీస్తూ రోడ్ల వెంబడి ఈడ్చుకువెళ్ళటం కూడా అయ్యింది.
అయ్యో, కన్నా. ఏం పర్వాలేదు. ఎవరో ఒకరు నీకు దొరుకుతారు.
లేదు, నేను ఇష్టపడుతున్నాను.
- ఫోటో చూస్తారా? ఇదిగో. - తప్పకుండా.
మీ అమ్మ చక్కటి వ్యక్తి.
అవును. థాంక్స్.
ఇదిగో, ఈ రెండూ మార్చుకుందాం. ఇదిగో.
టెడ్, నిజమైన బాల్ వాడితే పిన్ బాల్ ఇంకా బాగుంటుంది.
ఆ, నేనేదో మా అమ్మ, కోచ్ కబుర్లు చెప్పుకోవటానికి అవకాశం ఇద్దామని ఇలా వచ్చాను.
అంతే.
"నిన్ను మీ అమ్మ, నాన్న పాడుచేస్తారు.
చేయాలని అనుకోరు, కానీ చేస్తారు."
"వాళ్ళ లోపాలను నీలో నింపుతారు, ప్రత్యేకంగా నీకోసం ఇంకో నాలుగు కలుపుతారు."
"కానీ వాళ్ళ వంతు అప్పుడు వాళ్ళ పరిస్థితీ అదే
ఇంకా పాతకాలం నాటి పిచ్చివాళ్ళచేత పాడయ్యారు.
వాళ్ళు కాసేపు మొండిగా ఉండేవారు, కాసేపు వాదులాడుకుంటూ ఉండేవారు.
మనిషి మనిషికి దుఃఖాన్ని అందిస్తూ ఉంటాడు.
అంతకంతకీ లోతుగా అవుతుంది.
కుదిరినంత త్వరగా బయటపడు. పిల్లల్ని కనకు."
రెయిన్బో
హే, టెడ్. మీ అమ్మ భలే ఆవిడ. తిరుగులేదు.
ఫేస్ బుక్ లో కూడా స్నేహితులమయ్యాం ఇప్పుడే.
కోల్డ్ ప్లే బ్యాండ్ లో డ్రమ్మర్ అవ్వబోయావట కదా?
అవును. అది నిజం.
అద్భుతం. గొప్ప విషయం!
నేను నమ్మను.
నేను నీ మంచం మీద ఎలా పడుకోను, టెడ్డీ?
అమ్మా, ఏం పర్లేదు, సరేనా? నేను సోఫా మీద పడుకుంటాను.
- లేదు, నేనే సోఫామీద పడుకుంటాను. - అలా అయితే నేను సోఫా పక్కనే
నేల మీద పడుకుంటాను. ఇద్దరిలో ఎవరికీ మంచం ఉండదు.
పడుకోవచ్చు కదా?
- థాంక్యూ. - సరే.
- మంచం మీద వద్దు. - సరే. సరే, సరే.
హే, నీకోసం ఒకటి తెచ్చాను.
ఏంటి? మనం అనుకోకుండా ఎదురైనా కూడానా?
లేదు, ఇంటినుంచి నీ క్లిప్పింగ్స్ తెచ్చాను.
లాసోకు పిచ్ పక్కన ప్యానిక్ అటాక్
నీకు అవసరం అవుతాయి అనిపించింది.
సంతోషం.
రేపటి ప్లాన్ ఏమిటి?
మాతో మాంచెస్టర్ కి వస్తావా?
ఏమో.
ఇంగ్లండ్ కి వచ్చి, సాకర్ ఆట చూడకపోవటం అంటే
రోమ్ కి వెళ్లి చర్చ్ చూడనట్టు, లేకపోతే
జేబుదొంగలకి దొరకనట్టు.
థాంక్యూ. కానీ నేను ఇక్కడే ఉంటాను.
గత వారంలో నాకసలు నిద్ర లేదు. ఆ శృంగారం వల్ల శబ్దాలు...
- నేను కాదు... ఆస్ట్రేలియన్స్. - ఆస్ట్రేలియన్స్.
- అవును, గుర్తుంది. - అంతే, అంతే.
మీ ఆటలు చూసేటప్పుడు నాకు ఎంత దుడుకుగా ఉంటుందో.
కనుక, నేను ఇక్కడే ఉంటాను.
నువ్వు వెళ్లి మాంచెస్టర్ వాళ్ళ ఆటకట్టించు.
మాంక్యూనియన్స్.
నువ్వు తిరిగివచ్చేసరికి కమ్మగా ఇంటి భోజనం వండిపెడతాను.
చాలా కాలం అయ్యింది కదా?
అవును. అలా చేస్తే బాగుంటుంది.
సరే, ఉదయం కలుద్దాం.
హే...
నీకింకా ఆ ఎపిసోడ్స్ వస్తున్నాయా?
- అదే, అవి. - ప్యానిక్ అటాక్స్ అంటావా?
ఆ.
లేదు, ఈమధ్య రాలేదు.
నేను థెరపిస్ట్ తో మాట్లాడుతూనే ఉన్నాను.
అవునులే. నాదే పొరపాటు.
లేదమ్మా. అస్సలు కాదు. కానీ...
కానీ థెరపీ వల్ల నిజంగా ఉపయోగం కలిగింది.
మంచిది, మంచిది.
నువ్వెప్పుడైనా థెరపిస్ట్ ని కలిసే ఆలోచన చేశావా?
లేదు. అది నాకు పెద్ద నచ్చే పని కాదు.
శుభరాత్రి, అమ్మా.
శుభరాత్రి, నాన్నా. మంచం నాకు ఇచ్చినందుకు థాంక్యూ.
సంతోషం.
ఏ.ఎఫ్.సీ. రిచ్మండ్
హే, మీరూ మాతో వస్తారా ఈరోజు?
- మనందరం ఒకటే జట్టు కదా, టెడ్? - అవును.
అదీ కాక, నోరా నుంచి నాకు ఘాటుగా ఒక లేఖ వచ్చింది
నా ప్రైవేట్ జెట్ ని వాడద్దు అంటూ.
ఎందుకు?
- పర్యావరణం. - ఓహో, అవునులే.
- పర్యావరణ గోల ఏమిటో. - అవును.
ఆ.
సరే.
హాయ్.
- హే. - ఎలా ఉన్నాడు?
ఛఛ. దారుణం.
నేను మాట్లాడతాను.
హా.
సోదరసోదరీమణులారా. మన ప్రయాణం మొదలుపెడదాం.
కెన్ ని చూడు. చక్కగా తయారవుతాడు కదా?
- వాడిని డ్రాగ్ లో చూడాలి. - నిజమా?
ఇదిగో. కావలసినంత సమయం తీసుకోండి.
మీరు వేచి ఉన్న సమయంలో ఈ నట్స్ ఆస్వాదించండి. నేను మీ డ్రింక్స్ తీసుకువస్తాను.
- సరేనా? - థ్యాంక్యూ.
హే, హే. ఓయ్, ఓయ్, ఓయ్. ఈయన ఎవరో తెలుసా?
మీ అబ్బాయా?
ఏంటి? కాదు.
మా వెయిటర్?
మీ ఇద్దరూ సరైన జంట. కాదు, ఈయన ఇదివరకు ఎవరో తెలుసా పోనీ?
తెలియదు.
వెస్ట్ హామ్ యునైటెడ్ మేనేజర్.
అవును. వండర్ కిడ్ కదా మీరు.
అవును. వండర్ కిడ్.
ఈయన కిట్ మ్యాన్ స్థాయి నుంచి, అసిస్టెంట్ కోచ్ స్థాయికి వెళ్లి,
మేనేజర్ అయ్యి, లీగ్ లో అత్యున్నత స్థానానికి చేరి, ఇప్పుడు నా హెడ్ వెయిటర్ అయ్యారు.
అయ్యయ్యో.
మిమ్మల్ని కలవటం సంతోషం.
చేప తిని చూడండి. మా దగ్గర చాలా ఉన్నాయి.
- సరే. చేప, చేప, చేప. - అవును.
కారణం మాదకద్రవ్యాలా? నేను పుచ్చుకున్నాను. కనుక అర్థం చేసుకోగలను.
కాదు, కాదు. నాకు ఇక్కడ పనిచేయటం నచ్చింది. అంతే.
తను నా ప్రేయసి.
సరే, నట్స్ ని ఆస్వాదించండి. నేను మీకు డ్రింక్స్ తీసుకువస్తాను.
ఖచ్చితంగా కారణం డ్రగ్సే.
అవును. ఖచ్చితంగా.
కానీ వాటిలో ఏదో?
మాంచెస్టర్ నగరం
హాసియెండా హోటల్ మాంచెస్టర్
హాయ్.
హే.
లోపలకి రావచ్చా?
ఆ, తప్పకుండా.
రా, రా. హా, ఏంటి సంగతి?
నువ్వు ఎలా ఉన్నావో చూద్దామని వచ్చాను.
రాయ్ చెప్పాడా?
నీ గురించి తను కంగారుపడుతున్నాడు. పర్వాలేదా?
ఆ, ఆ. పర్వాలేదు.
నేను బానే ఉన్నాను. నేను బాగున్నాను. చాలా బాగున్నాను.
నిజానికి, ఎప్పటికంటే ఇప్పుడే బాగున్నాను.
తెలుసా?
సూట్ కేస్ విషయంలో ఒక దయనీయమైన విషయం ఉంది. అర్థమయ్యిందా? అది...
ఇల్లు లేని డ్రా లాంటిది.
హే, జేమీ. నన్ను చూడు.
- నీకు చాలా హడావుడి ఉంది ప్రస్తుతం. - అవును. చాలా హడావుడి ఉంది.
నువ్వు ఇంటినుంచి వెళ్ళాక మళ్లీ వచ్చి ఆడటం ఇదే మొదటిసారి.
జనం నిన్ను ఇష్టపడరు.
ఆ జనంలోంచి ముఖ్యంగా నిన్ను చీత్కరించుకునేది మీ నాన్నే.
అవును, నిజమే అనుకుంటా.
నీ గురించి ఆన్లైన్ లో కూడా జనం ఏవేవో కూతలు కూస్తున్నారు.
- ఏంటి? - లేదు! ఒకసారి ఆలోచించు.
రేపు మీరు కనుక గెలిస్తే,
నువ్వు కలగన్న విజయ శిఖరాలన్నీ
సాధించినవాడివి అవుతావు.
- దేవుడా. - ఛ!
సారీ, జేమీ.
ఇదిగో.
చీర్స్.
జేమీతో మాటలు ఎలా జరిగాయి?
మొత్తం చెడింది. ఇంకా దారుణంగా తయారయ్యింది.
అయ్యో.
హలో, రాయ్, కీలీ.
ఇదివరకటిలా మీ ఇద్దరినీ పక్కపక్కన చూడటం చాలా బాగుంది.
మేము స్నేహితుల్లా పక్కపక్కన కూర్చున్నాం. అంతే.
అవును, తను అందంగా ఉంది కూడా.
నోరా ఎఫ్రన్.
- క్షమించండి. - ఎవరు?
కార్ల్ బెర్న్స్టీన్ మాజీ భార్య
ఆపు. ఏడవకు, షాప్ గర్ల్. ఏడవకు.
నువ్వే అవ్వాలి అని ఆశించాను.
నువ్వే అయ్యుండాలని ఎంతగానో ఆశించాను.
దీనికంటే స్లీప్లెస్ ఇన్ సియాటిల్ సినిమా ఇంకా బాగుంటుంది.
- ఇప్పుడు కాదు. - ఊరికే అంటున్నాను.
శుభం
ఊ!
సరే. వినండి, సుకుమారుల్లారా.
రాత్రి పదింటికల్లా పడుకోవాలి. చక్కటి నిద్ర పొందాలి
రేపు ఉదయం మాన్ సిటీతో ముఖాముఖికి సిద్ధం కావటానికి.
- వినబడింద? - ఊ!
సరే, మూడంకెల్లో ఎఫ్రన్. ఒకటి, రెండు, మూడు!
- ఎఫ్రన్! - అదీ లెక్క.
- అది డేవ్ ఛాపెల్. - ఆ.
బానే ఉంది కదా? ఇదివరకే మీరంతా చూశారా?
- మొదటిసారేనా? మొదటిసారా? - మొదటిసారి.
మంచి సినిమా. మంచి సినిమా అది.
కానీ స్లీప్లెస్ ఇన్ సియాటిల్ చూడాలి మీరు. అందుకే...
ఏమైపోయాడు?
ఏమో. దాటబెట్టేశావు.
- ఇటే వచ్చాడు అన్నావు కదా? - లేదు. నువ్వే అన్నావు.
లేదు. సొరంగంలో ఉన్నాడు అన్నాను.
- ఈ సొరంగంలో అనలేదు. - కానీ వేరే సొరంగం ఏదీ లేదు కదా?
జేమీ టార్ట్ ని వదిలేశావంటే నమ్మలేకపోతున్నాను.
- జేమీ టార్ట్ ని ఎలా వదిలేస్తావు? - నేను కాదు, నువ్వు.
- అబ్బా! - నన్ను ఎందుకు వెంబడిస్తున్నారు?
నువ్వు బానే ఉన్నావో లేదో చూద్దామనిరా వెధవా.
ఏమయ్యింది, జేమీ? డ్రగ్స్ కొంటున్నావా?
రండి.
బాల్ గేమ్స్ ఆడరాదు
- ఏంటి వెటకారమా? ఓయ్! - అలా ఎలా వదిలేశావు?
- నువ్వు జేమీ టార్ట్ కదా? - అవును.
జేమీ ఫార్ట్ అంటే ఇంకా బాగుంటుంది.
- పోరా వెధవా! - నువ్వెవరు?
రేపు సిటీ చేతిలో మీరు చిత్తుకింద ఓడిపోతారు.
అవునురా. వెధవా!
- ఆ, నీలాంటి పిరికివాళ్ళు నిలబడలేరు. - ఆ, పో, పో!
- పో. బై! - బై.
ఇక్కడకి వస్తోంది నీ కంపు.
మంచి పిల్లలు.
ఆహా!
- భలే అయ్యింది! - దా!
- అది! అది! - ఆ! కానివ్వు!
హే! జేమీ!
ఎలా ఉన్నావు, సైమన్?
- తను కీలీ, తను రాయ్. - రండి, లోపలకి రండి.
- ఎలా ఉన్నావురా? నిన్ను కలవటం చాలా బాగుందిరా. - అవును, బాగుంది.
- హాయ్! - హలో.
హలో.
జార్జీ, అతిథులు వచ్చారు.
ఏమిటది? ఎవరైనా వచ్చారా?
హలో అమ్మా.
జేమీ!
అమ్మా, తను కీలీ. ఈ జుట్టు వెధవేమో రాయ్.
- హాయ్. - హే.
హాయ్! మొత్తానికి మీ ఇద్దరినీ కలవటం చాలా సంతోషం.
మీ ఇద్దరినీ కూడా హత్తుకోవాలని ఉంది, కానీ వీడిని వదలాలని లేదు.
చూడండి ఇద్దరినీ.
తీయటి పదార్థాలు ఎవరికైనా కావాలా?
ఆహా, నీ ముద్దు ముఖం.
- ఎలా ఉన్నావు? - అమ్మా, నువ్వు...
నాకు బాధగా అనిపించింది. చాలా బాధగా.
ట్విటర్ లో ఒకడు నా జుట్టును బంగారం రంగు అంటున్నాడు.
"ఇది వాల్నట్ రంగు కదా" అంటాను నేను.
- అవును కదా? - ఆ.
చాలా బాగా వేశాడు రంగు. చాలా సహజంగా ఉంది.
- మీకేం అనిపిస్తోంది? - చాలా బాగుంది.
- హే. - చాలా రుచిగా ఉంది.
అది పాల్ హాలీవుడ్ చూపించిన విధానంలో చేశాను. కొద్దిగా మార్పులు చేశాననుకోండి.
- సరే. - కన్నా,
రాయ్ కి, కీలీకి ఇల్లంతా చూపిస్తావా?
ఇల్లు వాకిలి చూపించు.
అవును! మంచి ఆలోచన. థాంక్... అయ్యో!
నాతో రండి. వంటింటితో మొదలుపెడదాం. అదే నా ప్రయోగశాల.
కొత్తగా ఒక పాత్ర కొన్నాను. ఎప్పుడెప్పుడు వాడతానా అని ఉంది.
వావ్. అంటే ఏంటి? బాగా ఖర్చుతో కూడుకున్నదిలా ఉంది.
టేస్ట్ ఆఫ్ ఏథెన్స్ లో హ్యాపీ అవర్ గురించి ఎప్పుడైనా ఆలోచించావా?
పని నుంచి ఇవతలకి వచ్చాక, అసలు ఎప్పుడూ దాని ఆలోచనలు రానివ్వను నేను ఎప్పుడూ.
నిజానికి అక్కడ ఉన్నప్పుడు కూడా ఆలోచించను.
నువ్వు అక్కడ పనిచేయకూడదేమో అనిపిస్తోంది.
ఎందుకు? నేను వెయిటర్ గా బాగా పనిచేస్తున్నాను కదా?
అవును. అంత మంచి వెయిటర్ గా నువ్వుండటం ఏదోలా ఉంది.
నువ్వొక కోచ్ వి. నువ్వు రిచ్మండ్ కి తిరిగి రావాలని వాళ్ళు కోరుకుంటున్నారు.
నువ్వు వెళ్ళాలి.
విషయం ఏమిటంటే, అక్కడనుండి నేను మర్యాదగా బయటకి రాలేదు.
అదంతా నా పొరపాటే అని నాకు అనిపిస్తుంది. నా పొరపాటే.
ఈ సీజన్ అయిపోయాక, ఇంకెక్కడైనా కోచింగ్ ఉద్యోగం కోసం ప్రయత్నిస్తాను.
కానీ రిచ్మండ్ దగ్గర మాత్రం కాదు. సరేనా?
ప్రయత్నిస్తానని మాటిస్తున్నాను. నేను... ఆ.
అవునా? ఆకలిగా ఉందా? తింటావా?
ఆలోచించుకునేలోగా నట్స్ పెడతావేంటి?
అలాగే. అవి ఎక్కడున్నాయి?
ఈ నట్స్ ఆలోచన వెనుక రహస్యం ఏమిటో చెప్పనా?
ఇవి దాహాన్ని పెంచుతాయి.
నట్స్ కోసం మహా అయితే ఐదు పెన్స్ ఖర్చు పెడతాము. కానీ బీర్ కోసం ఐదు పౌండ్లు కడతాము.
తెలివైన ఉపాయం కదా?
నాకు మాత్రమే ఈ ఆలోచనలన్నీ ఎలా తడతాయో?
నువ్వు బానే ఉన్నావా?
ఆ. అంతా బానే ఉంది.
సరే.
చెప్పరా.
నాన్నతో మాట్లాడావా ఈమధ్య?
లేదు.
ఆ మనిషి నుంచి విని చాలా కాలం అయ్యింది.
నువ్వు?
వెంబ్లీ తర్వాత మళ్లీ లేదు.
తన బెడద వదిలిపోయింది అనుకున్నాను, కానీ...
...నేను చేసేదేదో నేను చేస్తుంటాను...
తనని పట్టించుకోనవసరం లేదు కదా?
ఇప్పుడిక తన గురించి అస్సలు ఖాతరు లేదు.
కొందరికి మగతనం ఉండదు చూశావా?
నపుంసకత్వం అంటావా?
ఆ. కానీ అది ఇక్కడ...
లోపల ఉన్నట్టుంది...
నా మనసులో.
ముఖ్యమైన గది ఇదే. జేమీ గది.
రాయ్ కెంట్
- అబ్బా. - అవును.
ఇన్నేళ్ళలో ఎన్నో పోస్టర్లు వస్తూ పోతూ ఉండేవి.
హెన్రీ, గెరార్డ్, రొనాల్డో.
కానీ రాయ్ కెంట్ ఎప్పుడూ ఇక్కడే ఉన్నాడు.
మీట్ పై తయారైపోయింది.
అబ్బా.
జేమీ...
మీ నాన్న మీ నాన్నే.
తను ఎప్పటికీ మారడు.
మనకి నచ్చినా నచ్చకపోయినా,
తన అభిప్రాయాన్ని కాదని నిరూపించటానికి నువ్వు చేరే స్థాయికి నువ్వు చేరావు.
నువ్వు గొప్ప స్థాయికి చేరావు.
అవును.
నువ్వు ఇంగ్లండ్ కి ఆడినప్పుడు...
జేమీ, నాకు ఏడుపు తన్నుకువచ్చేసింది.
కళ్ళు ఉబికివచ్చేలా ఏడ్చాను.
అవును, రేపు మీ నాన్న ఆట చూడటానికి వస్తాడు.
తప్పతాగి వస్తాడు. నిన్ను గేలిచేస్తాడు.
అయినా పర్వాలేదు.
ఆ వెధవకి నువ్వేమీ నిరూపించుకోవక్కరలేదు.
నువ్వేం ఓడిపోలేదు, నా బంగారు తండ్రీ.
నువ్వు వెళ్ళే దారి నీకు అయోమయంగా అనిపిస్తోంది, అంతే. ప్రస్తుతానికి.
ఇదంతా అయోమయంగా ఉంది.
ఇక్కడ చాలా అయోమయాలు ఉన్నాయి. ఇంకొంచెం సరిగ్గా చెప్తావా?
నువ్వు, నేను...
జేమీ టార్ట్ చిన్నప్పటి మంచం మీద కూర్చోవటం...
వాడి గురించి చింతిస్తూ.
ఆ. మంచిదే రాయో.
థాంక్స్, నేస్తం.
వెల్కమ్, మిత్రమా.
నాకు స్నేహితుల్లా ఉండాలని లేదు.
- లేదా? - ఆహా.
స్నేహితులుగా మాత్రమే మిగిలిపోవాలని లేదు.
రాయ్...
ఏమర్రా, మనమింక...
- బయల్దేరుదామా? - అలాగే.
ఆ.
సరే.
- ఐ లవ్ యూ. - ఐ లవ్ యూ.
- నిన్ను కలవటం చాలా బాగుంది. - నిన్ను కలవటం కూడా.
సరే.
నా మాట విను.
రేపు పది గోల్స్ తేడాలో మీరు ఓడిపోయినా నాకేం పర్వాలేదు.
నువ్వు ఆనందంగా ఉండటమే నాకు కావలసింది. సరేనా, నాన్నా?
సరే. లవ్ యూ అమ్మా.
ఐ లవ్ యూ.
- త్వరలో కలుద్దాం. - కలుద్దాం. సరే, పద.
- ఇక బయలుదేరు. ఇంటికి వెళ్ళు. - సరే. ఉంటాను.
మిమ్మల్ని కలవటం చాలా బాగుంది.
బై.
- ఇలా రండి. - ఇటు, బంగారం.
మళ్లీ కలుద్దాం. లవ్... లవ్ యూ.
మనం కాక్టేల్స్ తాగాలి.
...వ్యాయామ సాంకేతికతలో వినూత్న ఆవిష్కరణ యోగా మ్యాట్స్ లాగా!
మాంచెస్టర్ ఎన్నో వినోద అంశాలను అందిస్తోంది.
గ్రేటర్ మాంచెస్టర్ పోలీస్ మ్యూజియంతో సహా!
అమ్మ వైఫై పాస్వర్డ్ ఇంకొకసారి చెప్పు?
బీబీక్యూ సాస్
సైన్స్, టెక్నాలజీలు రంగాల్లో కూడా ఈ వాన నగరం ముందంజలో ఉంది,
ఎందుకంటే, ఇక్కడే 1917లో...
బాగున్నావా?
...ఎర్నెస్ట్ రూథర్ ఫర్డ్ అణువును విడగొట్టింది ఇక్కడే.
బాగున్నాను, థ్యాంక్స్. నా గురించి కంగారుపడకు!
మ్యాంచెస్టర్ కామెడీ క్లబ్బులకు వెళ్లి...
ఆట చూడటానికి వెళ్లుంటే బాగుండేది.
...కడుపుబ్బ నవ్వవచ్చు,
ఇంకా మెరుగైన మర్డర్ మిస్టరీ డిన్నర్ థియేటర్స్ కూడా ఇక్కడ ఉన్నాయి. ఆఖరుగా,
ఎతిహాడ్ స్టేడియానికి తప్పక వెళ్లాల్సిందే.
- అది మ్యాంచెస్టర్ హోమ్ గ్రౌండ్... - నీలి జాబిలీ
నేను ఒంటరిగా నిలబడటం చూశావు
ఎతిహాడ్ స్టేడియం
నా గుండెలో ఏ కలా లేకుండా
నాకంటూ ఏ ప్రేమా లేకుండా
నీలి జాబిలీ, నేను ఒంటరిగా నిలబడటం చూశావు
నా గుండెలో ఏ కలా లేకుండా నాకంటూ ఏ ప్రేమా లేకుండా...
రిచ్మండ్ అభిమానులు పాడటానికి మనకి కూడా ఒక మంచి పాత పాట ఉండాలి.
ఉండేది. ఈ జట్టు కొన్నాళ్ళు 1980 లో ఫ్రెడ్డీ మెర్క్యురీ హయాంలో ఉన్న రోజుల్లో.
"ఫ్యాట్ బాటమ్డ్ గర్ల్స్" పాటని జట్టు అధికారిక గీతంగా చేయబోయాడు.
- కుదరలేదు. - ఎవరైనా దాన్ని అవమానంగా భావించారా?
ఫ్లాట్ బాటమ్డ్ గర్ల్స్ మాత్రం భావించారు.
ఆ.
మా నాన్న ఫ్రెడ్డీ మెర్క్యురీతో ఆర్ట్ స్కూల్ కి వెళ్ళేవారు.
ఏంటి?
అందరూ ఆయన నాలుగు స్థాయుల్లో అద్భుతంగా పాడగలడని గొప్పగా చెప్తూ ఉంటారు.
కానీ మా నాన్న ఖచ్చితంగా చెప్పేవారు,
ఫ్రెడ్డీని నీ అత్యుత్తమ ప్రతిభ ఏమిటని అడిగితే, అతను ఏం చెప్పేవాడంటే,
మామూలు వాళ్ళని స్వలింగసంపర్కులుగా మార్చటమని.
- జయహో, రిచ్మండ్! - మీకు మార్గం ఉంది!
హే! హే!
హే, నాకోసం సీట్ ఉంచినందుకు థాంక్స్. ఎంతసేపటినుంచి ఎదురుచూస్తున్నావు?
రాత్రి నుంచే ఇక్కడ పడుకోనిచ్చింది మే.
- మీకు ఎన్ని బీర్స్ కావాలి? - మూడు, మే.
సగం ఆట అయ్యేలోపు ఇక బీర్స్ ఆర్డర్ చేయటానికి వీలు లేదంటే ఇప్పుడు ఎన్ని బీర్స్ కావాలి?
- పన్నెండు. - పన్నెండు.
అందరికీ స్వాగతం. నేడు మాంచెస్టర్ సిటీకి అతిథులుగా వచ్చారు ఏ ఎఫ్ సి రిచ్మండ్.
అవకాశం తక్కువే అయినప్పటికీ, గ్రేహౌండ్స్ కి ఎతిహాడ్ స్టేడియంలో తొలి విజయం దక్కితే,
అభిమానులు ఎంతోకాలంగా ఆశిస్తున్నట్టు, వచ్చే వారం
టెడ్ లాసో కుర్రాళ్ళను అదృష్టలక్ష్మి వరించే అవకాశం ఉంది.
అడుగో. చూడు.
రియాలిటీ టీవీకోసం గతంలో తమను వదిలివెళ్లిన జేమీ టార్ట్ కు
నగర అభిమానులు వారి భావాలను తెలియచెప్తున్నారు.
వచ్చావా, వెధవా? దా, దా.
అతను ఈ స్వాగత సత్కారాన్ని ఆశించి ఉండడు.
అయ్యో.
దా నాన్నా. అంతే. పట్టించుకోకు వెధవలని.
సిటీ ఈరోజు గెలిస్తే టైటిల్ ను కైవసం చేసుకున్నట్టే.
ఓడితే మాత్రం వచ్చే వారం రసవత్తరం కానుంది.
ఇక 90 నిముషాల్లో అది తేలనుంది.
తోసేశాడు!
టార్ట్ ఇవాళ అలాంటివి చాలా ఆశించవచ్చు.
ఇవి కాంప్లిమెంటరీగా ఇస్తున్న నట్స్. మీకు మీ డ్రింక్స్ తీసుకువస్తాను. సరేనా?
టార్ట్ పట్ల సిటీ చూపిస్తున్న నిరసన రిచ్మండ్ ను మైదానం అంచుకి తోసేస్తోంది.
- టార్ట్ కి అవకాశాలు ఉన్నాయి. - కాలిన్ సిద్ధంగానే ఉన్నాడు.
బాంబర్కాచ్ బాగా ఆడాడు.
స్విస్ ఫార్ ఫోస్ట్ కోసం క్రాస్ చేసిన వైనం. గొప్ప ఆట! సూపర్!
- ఇంకా సరిగ్గా ఆట మొదలవ్వనేలేదు... - అవును.
...గ్రేహౌండ్స్ ని ఈ వేల్స్ ఆటగాడు నాయకుడై విజయం వైపుకి తీసుకువెళ్తున్నాడు.
అదీ లెక్క.
టార్ట్ గోల్ కొట్టగల అవకాశం ఉంది. మూడు పాసులు చేయాలి.
జేమీ టార్ట్ అదరగొట్టేస్తున్నాడు.
కాలిన్ హ్యూగ్స్ కి ఏమీ అర్థం కాలేదు, రిచ్మండ్ 1-0తో ముందంజలో ఉంది.
శభాష్!
లెస్లీ, ఏం చేస్తున్నావు?
ఆఖరి ఈల వినిపించాక నేను వేడుక చేసుకుంటాను.
నేను కదిలానంటే అపశకునమై మొత్తం పాడవ్వచ్చు.
సరే.
పిస్తా అయిన పెప్ గార్డియోలా కంట్రోల్ లో ఉండగా,
సిటీ వాళ్లకి కంగారుపడాల్సిన పని లేదు.
ఆ మంచి బట్టల వెధవ ఏం పన్నాగాలు పన్నుతున్నాడో!
కానివ్వాలి.
పెప్ సరైన సర్దుబాట్లు చేస్తాడు. అతనికి అది అలవాటే.
ఆగు.
శభాష్! అదరగొట్టండి!
మాంచెస్టర్ సిటీ 0 ఏ ఎఫ్ సి రిచ్మండ్ 1
సగం సమయం ముగియనుంది, కానీ ప్రీమియర్ లీగ్ ఎవరి సొంతమనేది ఇంకా తేలలేదు.
జేమీ టార్ట్ సొంత ఊరి అభిమానులు ఇంకా నిరసిస్తూనే ఉన్నారు.
సిటీ వాళ్లు రిచ్మండ్ కి చెందిన నంబర్ 9పై గురిపెట్టడం కొనసాగిస్తున్నారు.
దానికి రుజువు ఇదిగో. బాల్ టార్ట్ కి తగిలింది.
సిటీ ఆట వేగం పుంజుకుంది.
డే విలార్డీ వేశాడు! వ్యాన్ డ్యామ్ అద్భుతంగా ఆపాడు.
టార్ట్ అనుక్షణం పోరాడేలా చేస్తోంది సిటీ జట్టు.
దక్షిణానికి పోరా, సుకుమారుడా!
ప్రేక్షకులంతే, జేమీ టార్ట్. ప్రేక్షకులంతే.
65వ నిముషం అవుతోంది.
రిచ్మండ్ ఇంతకుముందు కొట్టిన గోల్ తర్వాత ఆట అంతా ఒకే దిశగా సాగుతోంది.
సిటీ ఎన్నో ప్రశ్నలు అడుగుతోంది, ఇంతవరకు రిచ్మండ్ వినిపించుకోవట్లేదు.
డే విలార్డీకి ఒక చిన్న అవకాశం.
ఇంతటితో ఆట సమానం అవుతుందా?
లేదు! కెనడా ముసుగు వీరుడి సాహసోపేతమైన చర్య.
వ్యాన్ డ్యామ్ ఆట చాలా బాగుంది!
శభాష్!
అది!
80 నిముషాలకు దగ్గరవుతూండగా
రిచ్మండ్ వారి ఒక్క గోల్ ఆధిక్యతను కాపుకాసుకుంటున్నారు.
ఎండోర్ కోర్నర్ తీసుకున్నాడు.
వ్యాన్ డ్యామ్ దూసుకుళ్తున్నాడు, కానీ ఎలోకోబీకి అవకాశం దక్కింది.
డే విలార్డీ గోల్ కొట్టవచ్చు,
- జేమీ టార్ట్ రంగంలోకి దిగాడు! - అంతే, జేమీ!
శభాష్, జేమీ!
అయ్యో. టార్ట్ కి నొప్పి బాగా పుడుతున్నట్టోంది.
మడమ దెబ్బతిన్నట్టుంది, ఆర్లో.
- తప్పుగా పడ్డాడు. - లేరా, సుకుమారపు వెధవా!
కమాన్.
తను బానే ఉన్నాడా?
పద.
రాబర్ట్స్! సిద్ధమవ్వు.
- నేను బానే ఉన్నాను. వెళ్ళు. - బానే ఉన్నావా?
ఉండు. లేచాడు. లేచాడు. సరే.
సిద్ధమైనట్టే ఉన్నాడు.
రిచ్మండ్ కి శుభవార్త. తమ అత్యుత్తమ ఆటగాడు లేకుండా ఆడాల్సిన అవసరం లేదు.
ఇంత టెన్షన్ పరిస్థితిలో.
మనం తొందరపడ్డట్టున్నాము, క్రిస్.
టార్ట్ ధైర్యం చేసి ఆడేద్దాం అనుకున్నాడు కానీ, తను బాధలో ఉన్నట్టున్నాడు. తన పరిస్థితి బాలేదు.
దేవుడా.
లేవండి.
నడిపిస్తాం పదండి.
అయ్యో.
- మన ఖేల్ ఖతమ్. - రావాలి.
- అయిపోయిందిలే. - రావాలి, జేమ్స్.
రాబర్ట్స్! నువ్వు వెళ్తున్నావు.
ఓ, ఉండు. హే, హే.
హేయ్, అప్పుడే వెళ్ళకు. సరేనా?
- కోచ్, మనకి ఒక తలకాయ తగ్గింది. - అవును, కోచ్. ఒక్క క్షణం ఉండండి.
హే, జేమీ. నువ్వు ఖచ్చితంగా మళ్లీ ఆడలేవా?
- అవును. - అవునా?
లేదు.
- హే, కోచ్! - అవును.
పదిమందితోనే ఆడతారా?
అవును! అదీ లెక్క!
కొంచెం వేచిచూద్దాం, సరేనా?
నీ పరిస్థితి చూస్తూ ఉంటాం, సరేనా?
మీరిద్దరూ ఒక సాయం చేయండి. దయచేసి మీ ప్రతిభ అంతా వాడి తనకి తగ్గించండి.
ఆ. తనకి ఒక రెండు నిముషాల సమయం ఇద్దాం.
- తనకి తగ్గిపోతుంది. పదండి! - టెడ్ లాసో వేచి ఉండాలని అనుకుంటాడు,
గ్రేహౌండ్స్ కి పది, సిటీకి 11.
సిటీ మరో గోల్ కొట్టాలని చూస్తుంది.
ఒరెల్లనావ్ బాల్ వేశాడు. కానీ వ్యాన్ డ్యామ్ అక్కడే ఉన్నాడు! మళ్లీ ఉన్నాడు!
మళ్లీ ఉన్నాడు!
వ్యాన్ డ్యామ్ ముసుగుని దాటి వెళ్ళే దారే లేదు!
తన జట్టుపై ఉన్న అవిశ్రాంత ఒత్తిడి వల్ల,
టెడ్ లాసోకి గడుస్తున్న ప్రతి క్షణం
- ఒక సాహసమే, ఒక మనిషి తక్కువై. - కొంచెం మాట్లాడాలి, నేట్.
- నా ఆఫీసుకి రా. - అలాగే.
సాహసాలంటే నాకిష్టం. సజీవంగా అనిపిస్తుంది.
అయితే నువ్వు దానికి చికిత్స పొందాలి, క్రిస్.
హలో, మిత్రమా. వచ్చి కూర్చో.
అది.
నాకు ప్రమోషన్ ఇస్తున్నావా?
నేట్, నీ ఉద్యోగం తీసేయాల్సివస్తున్నాను.
- నేను టీవీ చూస్తూ ఉండటం వల్లనా? - కాదు.
తీపి పదార్థాలు తీసుకొనేలా చేయలేనందుకా?
కాదు, కాదు. నువ్వు చేసిన పనుల వల్ల కాదు.
నువ్వు అందరికంటే మంచి ఉద్యోగివి. సమయానికి వస్తావు, దొంగిలించవు, తాగవు.
నాకు దొరికిన నిధివి నువ్వు. అర్థమయ్యిందా?
ఇలా చెప్తున్నందుకు నీకు బాధ కలగచ్చు. కానీ జేడ్ చెప్పింది, నేను నీ ఉద్యోగం తీసేయకపోతే,
నా గురించి ఆరోపణ ఇస్తానంది...
ఎవరికో నేను చెప్పలేను. నేను చేసిన తప్పు ఏమిటో నీకు తెలిసిపోతుంది.
కానీ నేను నిస్సహాయుడిని. నువ్వు ఇక రావద్దు.
అలాగే.
ఆహా!
క్రిస్, రిచ్మండ్ కి ఉన్నది గోల్ కీపర్ కాదు.
గోల్ దగ్గర బలమైన గోడే నిలబడి ఉంది.
కాదు, ఆర్లో. అక్కడున్నది మనిషే. కాళ్ళు, చేతులు నాకు కనపడుతున్నాయి.
అతని దారుణమైన ముసుగు కూడా.
కాసేపట్లోనే సిటీ సమానం అయ్యేలా ఉంది.
లీగ్ టైటిల్ కి వాళ్ళకి ఈరోజు కావలసింది అదే.
హే, కోచ్, జేమీ గాయంతో ఆడటం నాకిష్టం లేదు.
కానీ ఇక మనం ఒక నిర్ణయం తీసుకోవాలి.
నా ప్రకారం, తను గాయంతో ఆడినా పర్లేదు.
నేనెప్పుడూ గాయంతో ఆడేవాడినే.
నువ్వు మెట్లు ఎక్కలేవు.
సరే. నేను వెళ్లి కనుక్కుంటాను.
థాంక్యూ, అందరికీ.
అక్కడ ఏం చూస్తున్నావు, జేమీ?
మా నాన్న కోసం. నాకు కనిపించట్లేదు. అందుకే నాకు చాలా దుడుకుగా ఉంది.
నాకు అర్థమయ్యింది.
ఫ్రెడ్డీ క్రూగర్ ఎక్కడున్నాడో కనిపించనట్టే ఉంటుంది.
ఎందుకంటే ఏ క్షణాన ఎటునుంచి వచ్చి తన కత్తి చేతులతో
మన ముఖాన్ని వేసేస్తాడో అన్నట్టు ఉంటుంది.
అవును, ఫ్రెడ్డీ క్రూగర్ చాలా భయంకరుడు.
ఏదో, మన బాల్యం అలా భయంకరంగా గడిచిందిలే.
తెలుసు కదా? గాయపడ్డవారే గాయపరుస్తుంటారు.
ఒకోసారి కత్తుల చేతులతో చేస్తారు, అంతే.
మీ నాన్నని ఆఖరిసారిగా ఎప్పుడు చూశావు?
వెంబ్లీ.
తర్వాత ఎప్పుడైనా మాట్లాడుకున్నారా?
లేదు.
సరే. ఇప్పుడు మాట్లాడితే ఏం చెప్తావు?
"పోవయ్యా, నిన్నేం పట్టించుకోను" అని.
ఆ, అర్థమయ్యింది.
- ఇంకేమైనా ఉందా? - ఉంది.
"థాంక్యూ" అని కూడా చెప్తాను.
జేమీ, మీ నాన్న మీదున్న ద్వేషం ఇదివరకటిలా నీకు ప్రేరణని ఇవ్వకపోతుంటే,
ఇంకేదైనా ప్రయత్నించాల్సిన సమయం వచ్చినట్టు.
ఆయనకి క్షమ ఇవ్వు.
లేదు. అది ఇచ్చే ప్రసక్తే లేదు.
ఆహా, కాదు. నువ్వేం ఇవ్వట్లేదు.
అలా చేయటానికి సిద్ధపడ్డావు అంటే, నిన్ను నువ్వు క్షమించుకున్నట్టే.
- దా. - సరే.
ఎలా ఉంది ఇప్పుడు?
- ఆ. ఆ, బాగుంది కోచ్. - ఆ. నా మాటలు పనికొచ్చాయి చూశావా?
ముఖ్యంగా పెయిన్ కిల్లర్స్, అడ్రినలిన్ అనుకోండి. కానీ...
కానీ అవును, మీ మాటలు కూడా.
మంచిది. ఇక వెళ్ళు. కానివ్వండి.
సరే, సరే.
శభాష్.
అది లెక్క. శభాష్, జేమీ!
జేమీ టార్ట్ నాటకీయంగా తిరిగి ఆటలోకి వచ్చాడు.
సిటీ అభిమానులకి ఆ విషయాన్ని తెలియజెప్పాడు.
అంతే, కన్నా! వాళ్ళ నోళ్ళు మూయించు!
హేయ్, కానివ్వాలి. కానివ్వాలి.
జేమీ టార్ట్ డు డు డు డు డు
రిచ్మండ్ కి మళ్లీ గుండెల్లో రాయి. మళ్లీ డే విలార్డీ వచ్చాడు.
కానీ వ్యాన్ డ్యామ్ మంచిగా అందిపుచ్చుకుంటాడు.
కెనడియన్ సమయం వృథా చేయకుండా మెక్ అడూకి పాస్ చేస్తాడు. రిచ్మండ్ పుంజుకుంటున్నారు!
ఓహ్, టార్ట్ అటతీరు అద్భుతం!
ఊ! ఊ!
ఏం జరుగుతోంది? థాంక్యూ.
టార్ట్ భలేగా ఆడుతున్నాడు.
మళ్లీ.
ఓహ్, సూపర్.
- శభాష్, జేమీ! - అది! అది!
జేమీ టార్ట్ రిచ్మండ్ కి గెలుపును సంపాదించిపెట్టాడు
- అద్భుతమైన సోలో గోల్ వేసి! - అయ్య బాబోయ్! సూపర్!
సూపర్, జేమీ!
స్వతహాగా మాంచెస్టర్ వాడు అయినందుకు, తన పూర్వ జట్టుపై విజయాన్ని
వేడుక చేసుకోకుండా మంచి పని చేస్తున్నాడు.
రిచ్మండ్ కి ఆలస్యంగా సబ్స్టిట్యూషన్.
శభాష్, జేమీ!
బాగా ఆడావు.
జేమీ టార్ట్, నువ్వు రారాజువయ్యా!
టార్ట్ తప్పుకుంటున్నాడు.
సిటీ మద్దతుదారుల స్పందన చూడు.
అతిథైన ఆటగాడికి ఎంత నీరాజనం ఇస్తున్నారో. అతను కూడా వాళ్ళవాడే.
- ఇలాంటిది ప్రతిరోజూ కనిపించే దృశ్యం కాదు. - కానివ్వండి.
ఇది వినటం టార్ట్ కి ఎంత సంతోషాన్నిస్తుందో ఊహించు.
- తన కుటుంబం ఎంత సంతోషిస్తుందో. - అవును. దేవుడా.
దేవుడా.
- బంగారుతండ్రి. - అద్భుతం.
జేమీ.
వాడు మొండి పిల్లవాడు.
వాళ్ళ నాన్న ఎంత గర్విస్తూ ఉంటాడో.
క్రెడిట్ ఎప్పుడో దక్కాల్సింది.
లాసో టార్ట్ ఫిట్ నెస్ మీద జట్టు నైపుణ్యం మీద అవకాశం తీసుకుని ముందుకు కొనసాగాడు,
కానీ చక్కని అటతీరును కనబరిచారు.
సమయం మించిపోతుండగా, సిటీ బాక్స్ లోకి చేరే ప్రయత్నంలో ఉంది.
కానీ, మళ్లీ వ్యాన్ డ్యామ్ ఉన్నాడుగా?
రిచ్మండ్ అద్భుతంగా ఆడిన తర్వాత,
ప్రీమియర్ లీగ్ టైటిల్, ఈ సీజన్ ఆఖరి వారానికి చేరుకుంది.
క్రిస్, ఆ పరిస్థితిని కూడా అనుకూలంగా మార్చుకోగలరు!
అలా అన్నందుకు మన్నించండి, మిత్రులారా.
అదీ లెక్క. సూపర్.
- మంచి ఆట. అభినందనలు. - థాంక్స్, కోచ్. చాలా సంతోషం.
నిజం చెప్పాలంటే, మీపై గెలవటం కష్టమైన పనే.
గెలుపు, ఓటములను నేను పట్టించుకోను.
మైదానంలోను, బయట కూడా వాళ్ళకి చేతనైనంత ప్రతిభ కనపరచేలా ఈ కుర్రాళ్ళకి సాయం చేస్తాను. అంతే.
చివరికి అన్నిటికంటే అదే ముఖ్యం.
చాలా సరైన మాట అన్నారు, కోచ్.
సరే మరి. ఉంటాను.
దేవుడా. దేవుడా. దేవుడా. దేవుడా.
- నిన్ను మళ్లీ కలవటం చాలా బాగుంది. - నాకు కూడా.
- సరేనర్రా. ఇది వినండి. - సరే మరి. ఏంటి సంగతి?
మనకి ఇంకొక ఆట ఉంది. అంటే
ఈరోజు తాగే ప్రతి గ్లాసు మందుకి ఒక గ్లాసు నీళ్ళు తాగాలి, సరేనా?
- మనం వెళ్తున్నామా? - లేదు, లేదు. దీని సంగతి చూసుకోవాలి.
మీరు నీళ్ళని ఆస్వాదించండి. సరేనా?
- అడుగో. నిన్ను చూసి గర్వంగా ఉంది. - బాగుంది.
- అవును తమ్ముడూ. సరే, నాన్నా. - జాగ్రత్త తమ్ముడూ.
- ప్రేమ. - నాకు అది చాలా ఇష్టం.
- జాగ్రత్త, జాగ్రత్త. - విశ్రాంతి తీసుకోవోయ్.
హే, నిన్ను చూసి గర్వపడుతున్నాను.
- ఈరోజు చాలా బాగా ఆడావోయ్. - సంతోషమోయ్.
- నువ్వు గోల్ చేశావు. హే. - థాంక్స్, జేమీ.
త్వరగా కోలుకో, గురూ. బాగా ఆడావు.
థాంక్యూ. సంతోషం, మిత్రమా.
సరే మిత్రమా.
కేరియోకీ దగ్గర కలుద్దాం.
"ఐలాండ్స్ ఇన్ ద స్ట్రీమ్" పాట మనం పాడతామని అక్కడ చెప్తాను.
నేను డాలీ పాడేది పాడతా. ముందే చెప్తున్నా.
నేను రాలేను, కోచ్.
రాత్రి అమ్మ ఇంట్లో వంట చేస్తోంది. తను ఊళ్ళో ఉండే ఆఖరి రోజు.
సరే. డాటీని అడిగానని చెప్పు.
అలాగే. అసలు ఒకసారి ఇలా వచ్చి ఇది చూడు, కోచ్.
ఇదివరకే ఇది చూశావు కదా?
మొత్తం చూశావా లేదా అని. ఇది చూడు, చూడు.
సరే.
చూడు. మనం లోపలకి వచ్చాక,
నేట్ ఇక్కడ నా బల్లకింద మూడు గంటలు దాక్కోవలసివచ్చాడు.
తన చుట్టూ మూగి ఎగురుతూ, గంతులు వేస్తూ వేడుక చేసుకుంటూ ఉంటే.
మనమంతా వెళ్లిపోయాక, తను క్షేమం అనుకున్నాడు.
ఉన్నట్టుండి తుడిచే సిబ్బంది వచ్చారు.
అబ్బా, ఇంకో రెండు గంటలు బల్ల కిందే ఉన్నాడు. ఆ.
వాళ్ళు కూడా వెళ్ళాక, తను పాకి బయటకు వచ్చాడు.
అప్పటికి కాళ్ళు పేశం అయిపోయి ఉంటాయి. సరిగ్గా నుంచోలేకపోయాడు కూడా.
ఇది చూడు. తలుపులు చూశాడు. అన్నీ తాళం వేసి ఉన్నాయి!
ఆ పిచ్చి వెధవ బయటకి వెళ్ళటం కోసం
ఈ కిటికీ ఎక్కి దూకాల్సివచ్చింది.
నీ గురించి నాకు తెలియదు, కోచ్.
మనలో అందరినైనా గానీ, ఎవరినైనా గానీ, బేరీజు వేయాల్సింది
మన బలహీన క్షణాల్లో మన ప్రవర్తనను బట్టి కాదు,
మనకి రెండో అవకాశం వచ్చినప్పుడు మనం చూపే
బలాన్ని బట్టే బేరీజు వేయాలని నా అభిప్రాయం.
సరే, వెళ్లి వేడుక చేసుకో, కోచ్.
మరి మనం ఒకరిపై ఒకరం ఆధారపడతాము, ఆహా
ఛ.
నాన్నకి
హే, చాలా కాలమయ్యింది. బాగున్నారని ఆశిస్తున్నాను.
- హాయ్. - హే. మీరిక్కడ ఏం చేస్తున్నారు?
ఇలా వచ్చి నీతో కలసి గడుపుదాం అనిపించింది.
- వేడుక చేసుకుందామనిపించింది. - అవును!
ఎందుకంటే అద్భుతంగా ఆడావు, జేమీ.
హా, చాలా అద్భుతంగా జరిగింది కదా?
అవును.
- నువ్వే మొదలుపెట్టు. - మీకు ఇబ్బంది లేకపోతే.
అవును. అసలు ఏం జరిగిందోయ్?
నేను అందంగా ఉన్నానా?
నీ తలకి దెబ్బ తగలాల్సింది కదా?
వచ్చేశా.
హే, కన్నా. బాగున్నావా?
ఎవరో పికప్ ఆర్డర్ తీసుకోవటానికి రానేలేదు.
థాంక్యూ. బాగుంది.
అయితే, నువ్వు విన్నావో లేదో గానీ, ఈరోజు డెరెక్ నన్ను ఉద్యోగం లోంచి తీసేశాడు.
ఆ వెధవ!
అవును. చాలా బాధ కలిగింది.
కానీ నాకు అప్పుడు అర్థమయ్యింది. ఇంకా ఒక్క ఆటే ఉన్నప్పటికీ,
నేను రిచ్మండ్ కి వెళ్ళాలి. పరిస్థితిని చక్కబెట్టుకోవాలి.
ప్రస్తుతం టెడ్ కి ఒక క్షమాపణ లేఖ రాస్తున్నాను.
అరవై పేజీలు ఉంది, కానీ కొంచెం తగ్గిద్దామని చూస్తున్నాను, కనుక...
రెండు క్షణాలు.
అరవై పేజీలు.
దేవుడా.
నన్ను చంపాలని వచ్చావా?
కాలేజ్ ఫుట్ బాల్ ఆడేటప్పుడు టెడ్, నేను కలిశాము.
వాడొక బ్యాకప్ పంటర్, నేనొక బ్యాకప్ కిక్కర్.
మేమెప్పుడూ ఆడలేదు.
కానీ చాలా సమయం కలసి గడిపేవాళ్ళం జాగింగ్ చేస్తూ, బాక్స్ జంప్స్ చేస్తూ.
చదువు అయిపోయాక, ఎవరి దారిన వాళ్ళం వెళ్లిపోయాం.
తను మిచెల్ ని ప్రేమించాడు. కోచింగ్ లోకి వెళ్లిపోయాడు.
నేను జైలుకి వెళ్ళాను.
విడుదల అయ్యాను...
డబ్బు లేదు, కుటుంబ సభ్యులు పొమ్మన్నారు. ఎక్కడకి వెళ్ళాలో తెలియలేదు.
అప్పుడు టెడ్ కోసం వెతికాను.
తను నన్ను చేరదీశాడు, తిండి పెట్టాడు.
తన సోఫా మీద నన్ను పడుకోనిచ్చాడు.
దానికి బదులు, తన కారును దొంగిలించాను.
ఈసారి ఎంతో దూరం పారిపోలేకపోయాను.
కొంచెం ఉంటే జైలుకి వెళ్ళేవాడినే టెడ్ రాకపోయి ఉంటే.
తనే నాకు కార్ ఇచ్చానని పోలీసులకి నచ్చచెప్పాడు.
లే మిస్ నవలలో లాగానా?
మా కథ లే మిస్ కి చాలా దగ్గరగా ఉంటుంది, అవును.
- నువ్వు జైలుకి వెళ్ళావా? - అవును.
మాదకద్రవ్యాల బ్యాగ్ దొంగిలించినందుకు.
ఆ తర్వాత నా స్నేహితుడి దగ్గరే దొంగతనం చేశా.
తను నన్ను క్షమించాడు.
ఉద్యోగం ఇచ్చాడు. జీవితాన్ని ఇచ్చాడు.
దానికి గౌరవంతో నేను నిన్ను క్షమిస్తున్నాను.
ఉద్యోగాన్ని కూడా ఇస్తాను. ఇక జీవితం నీ బాధ్యత.
థాంక్యూ.
నన్ను నీ తలతో గుద్దమంటావా ఖచ్చితంగా? గుద్దేస్తే బాగుంటుందేమో.
సోమవారం, పదింటికి వచ్చేయ్.
- హలో? - దా నాన్నా.
- దా, కూర్చో. నీకు ఆకలి వేస్తూ ఉండచ్చు. - ఆ, పర్వాలేదు.
హే, మీ గెలుపుకి అభినందనలు.
నీకు మీట్ లోఫ్ తినాలని ఉంటుందో, లజాన్యా తినాలని ఉంటుందో తెలియక, రెండూ చేసేశా.
- అమ్మా, ఏమయ్యింది? ఎందుకు వచ్చావు? - ఏంటి నీ ఉద్దేశం?
అంటే, నాతో ఏదైనా చెప్పాల్సింది ఉంటే, అదేమిటో చెప్పేసేయ్.
నువ్వు చెప్పేస్తే నేను చాలా సంతోషిస్తాను.
అబ్బా, ఆపు. లండన్ లో ఉండే ఆఖరి రోజు రాత్రి నా కొడుకుతో గడపాలి అనుకుంటున్నాను.
అంతా బాగుండాలని అనుకుంటున్నాను.
ఆహా. సరే.
థాంక్యూ భోజనం వండినందుకు. రెండిటికీ.
సంతోషం.
- మాట్లాడకుండా ఉంటున్నందుకు కోపం ఉంది. - ఏమిటన్నావు?
ఇంత దూరం ప్రయాణం చేసి నన్ను కలవటానికి వచ్చినందుకు థాంక్యూ.
వస్తున్నట్టుగా నాతో చెప్పనందుకు కోపంగానే ఉంది.
చిన్నప్పుడు నాకోసం చేసిన చిన్నచిన్న ముచ్చటైన పనులన్నిటికీ థాంక్యూ.
లంచ్ బాక్స్ లో ఉత్తరాలు రాసిపెట్టటం,
నన్ను నవ్వించటానికి సంతలో కూరలు, పళ్ళమీద గూగ్లీ ఐస్ పెట్టటం.
కానీ నాన్న పోయాక ఎవరినుంచి మానసిక సహాయం
పొందనందుకు కోపంగా ఉంది.
నాతో కూడా దానిగురించి మాట్లాడనందుకు కోపంగా ఉంది.
అంతా బానే ఉన్నట్టు, ఏమీ జరగనట్టు ప్రవర్తిస్తూ ఉన్నందుకు కోపంగా ఉంది.
మన్నించు.
నాకేం చేయాలో తెలియలేదు, టెడ్.
అందుకే, అంతా బానే ఉన్నట్టు ప్రవర్తించాను.
మన్నించమన్నందుకు థాంక్యూ.
నేను కూడా నటించాలేమో అనిపించేలా చేసినందుకు కోపంగా ఉంది.
నాతో ఇదంతా పంచుకున్నందుకు చాలా సంతోషం.
ఇంత కాలం ఈ కోపాన్ని దాచుకోకుండా ఉండాల్సింది.
అవునవును.
ఇంకా, నువ్వన్నది నిజమే, టెడ్. నీకు చెప్పాల్సిన విషయం ఒకటుంది.
మీ అబ్బాయికి నీమీద బెంగగా ఉంది.
అవును, తెలుసు.
నాకు బెంగగానే ఉంది.
అది...
ఒకోసారి ఆ చంటివాడి దగ్గరగా వెళ్ళాలన్నా...
వాడికి దగ్గరవ్వాలన్నా భయంగా ఉంటోంది.
ఓ, కన్నా, ఎందుకలా?
ఎందుకంటే వాడు మళ్లీ వెళ్లిపోతాడని తెలుసు కనుక.
ఓ...
లేదు, లేదు, లేదు. అంటే...
ఊరుకో. అదే తల్లిదండ్రులుగా ఉండటంలో విశేషం.
ఒకోసారి ఓడిపోతాం
ఒకోసారి గెలుస్తాం. కానీ ఎక్కువసార్లు టై అవుతుంది.
మనం చేయాల్సినదల్లా ఆడుతూ ఉండటమే.
అవును.
థాంక్యూ.
నాకు కోపంగా ఉంది.
అబ్బా, దేవుడా.
మన్నించు. నేను...
నేను దానికి బదులు ఏదైనా చేస్తాను. సరేనా?
నువ్వు కూర్చోరాదూ? ఈ ఒక్కసారికి నేను నీకు వడ్డిస్తాను. సరేనా?
- ఏంటి? ఓ. సరే. - కూర్చోరాదూ? పద, కూర్చో.
ఆ, ఆ.
హే. ఈ థెరపిస్ట్ ఎవరో నీకు మంచి సాయమే చేస్తున్నట్టుంది.
అబ్బా.
ఆమెను ఇందులోకి లాగను.
ఆమెకు ఈ మాట చెప్పాలట. వైన్ తో మొదలుపెడదాం.
తప్పకుండా.
- బెక్స్. - హాయ్.
ఇలా వచ్చినందుకు మన్నించు. నాకొక సలహా కావాలి.
- సరే. - మేము లోపలకి రావచ్చా?
మేమా?
తప్పకుండా.
టెడ్డీ
సన్ ఫ్లవర్ సీడ్ బ్రెడ్ ని ఆస్వాదించు. నీకిష్టం కదా?
థాంక్యూ (థాంక్యూ మాత్రమే) గడిపిన మంచి సమయానికి
అమ్మ
శుభోదయం, విల్.
హే. శుభోదయం, టెడ్.
- హే, బాస్. - హలో, టెడ్.
నీకు ఈ జాన్ వుడెన్ తెలుసా?
లేదు, మ్యామ్. ఎప్పుడూ కలిసే అవకాశం రాలేదు.
అయ్యో పాపం. నాకిది నచ్చింది.
ఆ, అది నచ్చనివాళ్ళకి ఐస్ క్రీమ్ కూడా నచ్చనట్టే.
ఏంటి విషయం?
- టైం ఎంతయ్యిందో తెలుసా? - 9:30.
లేకపోతే మీరు ఏవో పిచ్చి కారణాల వల్ల అన్నట్టు హాఫ్ నైన్.
- అది అమెరికన్లకి కోపం తెప్పించటానికే. - అవును.
ఏడాదికి ఒకసారి నేను వచ్చి నీకు ఏదో ఒక కొత్త విషయం చెప్పే సమయం ఇది.
ఓహో. అవును. సరే.
కానిద్దాం మరి.
నేను ఈ ఏడాది అదేమిటో ఊహిస్తాను.
లేదు, లేదు. అది పిచ్చి ఆలోచన. ఆ.
లేదు, మీరే చెప్పేయండి. నేను ఆపను.
ఏమీ లేదు.
చాలా ప్రయత్నించాను. ఇక్కడకి వచ్చే దారిలో కూడా ఆలోచించాను.
ఏదో ఒకటి తట్టకపోతుందా అని చాలా ఆలోచించాను. కానీ లేదు.
అస్సలేమీ లేదు. సారీ, టెడ్.
ఈ ఏడాది ఒక్క ఆకస్మిక వార్త కూడా లేదు.
పర్వాలేదు.
నా దగ్గర ఉంది.
సబ్ టైటిళ్లను అనువదించినది: రాంప్రసాద్